**განმარტებითი ბარათი**

**საკრებულოს დადგენილების პროექტზე**

**„მარნეულის მუნიციპალიტეტის 2025 წლის ბიუჯეტის დამტკიცების შესახებ“**

**ა) ზოგადი ინფორმაცია დადგენილების შესახებ:**

**ა.ა) დადგენილების მიღების მიზეზი:**

 დადგენილება მომზადებულია საქართველოს ადგილობრივი თვითმმართველობის კოდექსის 24-ე და 91 მუხლების შესაბამისად და განსაზღვრავს 2025 წლის განმავლობაში მისაღები შემოსულობებისა და გასაწევი გადასახდელების მაჩვენებლებს.

**ა.ა.ა) პრობლემა რომლის გადაჭრასაც მიზნად ისახავს დადგენილება:**

 საქართველოს კანონმდებლობის თანახმად მუნიციპალიტეტის ბიუჯეტი წარმოადგენს მუნიციპალიტეტის საკრებულოს მიერ დამტკიცებულ, მუნიციპალიტეტის ფუნქციებისა და ვალდებულებების შესრულების მიზნით მისაღები შემოსულობების, გასაწევი გადასახდელებისა და ნაშთის ცვლილების ერთობლიობას.

**ა.ა.ბ) არსებული პრობლემის გადასაჭრელად დადგენილების მიღების აუცილებლობა:**

 საქართველოს ადგილობრივი თვითმმართველობის კოდექსის და საქართველოს საბიუჯეტო კოდექსის თანახმად მუნიციპალიტეტის ბიუჯეტის დამტკიცების შესახებ დადგენილების პროექტის მუნიციპალიტეტის აღმასრულებელი ორგანოს მიერ მომზადება და მუნიციპალიტეტის საკრებულოს მიერ განხილვა და დამტკიცება ხორციელდება ყოველწლიურად.

**ა.ბ) დადგენილების პროექტის მოსალოდნელი შედეგი:**

 „საქართველოს საბიუჯეტო კოდექსის“ 77-ე მუხლის შესაბამისად, 2025 წლის მუნიციპალიტეტის ბიუჯეტის შემოსულობების, გადასახდელების და ნაშთის ცვლილების დამტკიცება.

 **ა.გ) დადგენილების პროექტის ძირითადი არსი:**

 **ძირითადი მაკროეკონომიკური მაჩვენებლები**

მარნეულის მუნიციპალიტეტის ბიუჯეტის მაჩვენებლები დამოკიდებულია საქართველოში არსებულ მაკროეკონომიკურ მაჩვენებლებზე და საქართველოს კანონმდებლობით დადგენილ მაკროეკონომიკური პარამეტრების ზღვრების დასაცავად განსახორციელებელ ღონისძიებებსა და შეზღუდვებზე.

საქართველოს ცენტრალური ხელისუფლების მიერ 2025-2028 წლების ძირითადი ეკონომიკური და ფინანსური ინდიკატორების საბაზო სცენარის (2025 წლის სახელმწიფო ბიუჯეტის შესახებ კანონპროექტის თანდართული მასალები) მიხედვით 2025 წლისთვის ნომინალური მშპ-ს ზრდის ტემპი განსაზღვრულია 8,4 პროცენტით. აღნიშნულიდან გამომდინარე მუნიციპალიტეტის 2025 წლის ბიუჯეტის დამტკიცების შესახებ დადგენილების პროექტში ხარჯების ეკონომიკური კლასიფიკაციის მუხლით განსაზღვრული ასიგნებების ზრდა შეესაბამება საქართველოს ადგილობრივი თვითმმართველობის კოდექსის 1551 მუხლის 2-ე პუნქტის მოთხოვნებს.

**ბიუჯეტის პარამეტრები**

**საგადასახადო შემოსავლები**

 საგადასახადო შემოსავლების საპროგნოზო მაჩვენებლები ემთხვევა საქართველოს საბიუჯეტო კოდექსის 77-ე მუხლის 6-ე და 61-ე პუნქტების გათვალისწინებით საქართველოს ფინანსთა სამინისტროდან მიღებულ საგადასახადო შემოსავლების საპროგნოზო მაჩვენებლებს.

2025 წლის პროგნოზით მარნეულის მუნიციპალიტეტის ბიუჯეტის საგადასახადო შემოსავლები ნომინალურ გამოხატულებაში 52993,1 ათას ლარს შეადგენს. 2024 წლის გეგმიურ მაჩვენებელთან შედარებით 2025 წლის საგადასახადო შემოსავლების პროგნოზი იზრდება 8 მილიონ 798,7ათასი ლარით (19,9%-ით).

 **2025 წელს საგადასახადო შემოსავლების პროგნოზი გადასახადების სახეების მიხედვით შემდეგია:**

* **დამატებული ღირებულების** გადასახადის საპროგნოზო მაჩვენებელი განისაზღვრა 45493,1 ათასი ლარით;

*2024 წლის გეგმიურ მაჩვენებელთან შედარებით დღგ გაზრდილია 25,0%-ით (9მლნ 098,7 ათასი ლარით). აღნიშნული მოცულობით ზრდა გამოწვეულია მიმდინარე წელს, დაგეგმილზე მაღალი ეკონომიკური ზრდის შედეგად მოსალოდნელი გადაჭარბების და მომდევნო წელს ეკონომიკის ნომინალური ზრდის ფისკალური ეფექტებით;*

* **ქონების** გადასახადის საპროგნოზო მაჩვენებელი შეადგენს 7 მლნ 500 ათას ლარს;

*2024 წლის გეგმიურ მაჩვენებელთან შედარებით ქონების გადასახადი 3,8%-ით (300 ათასი ლარით) მცირდება*

**2025 წელს არასაგადასახადო შემოსავლების პროგნოზი გადასახადების სახეების მიხედვით შემდეგია:**

* **შემოსავლები საკუთრებიდან განსაზღვრულია 10 767 ათასი ლარის ოდენობით, მათ შორის:**
	+ პროცენტები 1100,0 ათასი ლარი.

2024 წლის გეგმიურ მაჩვენებელთან შედარებით პროცენტები 12%-ით (150 ათასი ლარით) მცირდება.

* + რენტა 1175,0 ათასი ლარი;

2024 წლის გეგმიურ მაჩვენებელთან შედარებით 26,0%-ით (500 ათასი ლარით) მცირდება, რაც გამოწვეულია ბუნებრივი რესურსების მოსაკრებლის შემცირებით.

* **შემოსავლები საქონელისა და მომსახურების რეალიზაციიდან განსაზღვრულია 4892,0 ათასი ლარის ოდენობით, მათ შორის:**
	+ სანებართვო მოსაკრებლები 500,0 ათასი ლარი;
	+ სათამაშო ბიზნესის მოსაკრებელი 4072,0 ათასი ლარი;
	+ მოსაკრებელი დასახლებული ტერიტორიის დასუფთავებისათვის 300,0 ათასი ლარი;
	+ შემოსავალი შენობებისა და ნაგებობების იჯარაში ან მართვაში (უზურფრუქტი, ქირავნობა და სხვა) გადაცემიდან 20,0 ათასი ლარი;
* **შემოსავლები სანქციები, ჯარიმები და საურავებიდან განსაზღვრულია 3600,0 ათასი ლარის** ოდენობით.
* **არაფინანსური აქტივების კლების** (პრივატიზაცია) სახით მისაღები თანხების გეგმა შეადგენს 340,0 ათას ლარს;
* **ვალდებულების ცვლილება**

2024 წლის პირველი იანვრისათვის მარნეულის მუნიციპალიტეტის ვალი შეადგენს 94,005 ლარს, რომელიც წარმოადგენს მუნიციპალური განვითარების ფონდიდან მიღებულ "საქართველოს მყარი ნარჩენების მართვის პროექტის" ქონების გადაცემის ხელშეკრულების ფარგლებში აღებულ სესხს. 31 დეკემბრისათვის იგეგმება ვალის შემცირება 62,674 ლარის ოდენობით.

# **მუნიცპალიტეტის ბიუჯეტის გადასახდელები**

 მუნიციპალიტეტის ბიუჯეტის გადასახდელების მოცულობა შეადგენს 64 მლნ 100,1 ათას ლარს (საკუთარი შემოსულობების ნაწილში 2024 წლის პირველ დამტკიცებულ გეგმასთან შედარებით იზრდება 8 მლნ 824,7 ათასი ლარით).

 აღნიშნული ზრდა გამოწვეულია დ.ღ.გ-ს ზრდით.

 2025 წლის მუნიციპალიტეტის ბიუჯეტის ხარჯვით ნაწილში ასახულია დამატებითი ხარჯები ისეთი მიმართულებებით, როგორიცაა თანამშრომელთა ხელფასების ზრდა კარიერული სქემის შესაბამისად, კომუნალური ინფრასტრუქტურის მოვლა შენახვის ხარჯები.

 კაპიტალური ბიუჯეტი განსაზღვრულია 28 446,5 ლარით სადაც საკუთარი სახსრების წილი შეადგენს 16 446,5 ათასი ლარს, სადაც შესულია რეგიონალური განვითარების ფონდიდან მისაღები კაპიტალური ტრანსფერის თანადაფინანსების 22,6%-ანი წილი, რაც შეეხება სახელმწიფო ბიუჯეტიდან გამოყოფილი ტრანსფერს იგი გათვალისწინებული წინა წლების საშუალო მაჩვენებლის მცირე ზრდით, კაპიტალური ბიუჯეტის მთლიანი მაჩვენებელი გამოყენებულია პროგრამულ ბიუჯეტის მიზნების, შედეგების და ინდიკატორების განსასაზღვრად და დაკორექტირდება საქართველოს მთავრობის მიერ განკარგულებით გამოყოფილი თანხების შესაბამისად .

**პრიორიტეტების მიხედვით გათვალისწინებულია:**

* ინფრასტრუქტურის განვითარება – 18941,0 ათ ლარი -29,5%;
* საგზაო ინფრასტრუქტურის განვითარება-6 790,6 ათ.ლარი;
* წყლის სისტემების განვითარება-6 414,4 ათ.ლარი;
* გარე განათება-798,8 ათ.ლარი;
* მუნიციპალური ტრანსპორტის განვითარება-2 112,2ათ.ლარი;
* კეთილმოწყობა-1 200,0ათ.ლარი;
* სასაფლაოების მოწყობა და მოვლა-პატრონობა- 25.0 ათ.ლარი;
* დასუფთავება და გარემოს დაცვა - 3 275,0 ათ ლარი - 6.9 %;
* დასუფთავება და ნარჩენების მართვა-3790,0 ათ.ლარი;
* მწვანე ნარგავების მოვლა-პატრონობა, განვითარება-775,0 ათ.ლარი;
* კაპიტალური დაბანდებები დასუფთავების სფეროში-50,0 ათ.ლარი.
* განათლება – 7072,0ათ ლარი -11%;
* სკოლამდელი დაწესებულებების ფუნქციონირება-7 000,0 ათ.ლარი;
* ზოგადი განათლების ხელშეწყობა- 72,0 ათ.ლარი.
* კულტურა, სპორტი და ახალგაზრდობა – 11762,3 ათ. ლარი -18,3%;
* სპორტის სფეროს განვითარება-7 296,0 ათ.ლარი;
* კულტურის სფეროს განვითარება-4 186,3 ათ.ალრი;
* ახალგაზრდობის მხარდაჭერა - 110,0 ათ.ლარი;
* ტელე–რადიო მაუწყებლობა და საგამომცემლო საქმიანობა-170,0 ათ.ლარი.
* სოციალური უზრუნველყოფა – 3200,0 ათ ლარი - 5%;
* მმართველობა და საერთო დანიშნულების ხარჯი - 18509,7 ათ ლარი -28,9%;
* მარნეულის მუნიციპალიტეტის საკრებულო-6 383,3 ათ.ლარი;
* მარნეულის მუნიციპალიტეტის მერია-11 492,1 ათ.ლარი;
* სარეზერვო ფონდი -500,0 ათ.ლარი;
* წინა წლებში წარმოქმნილი დავალიანებებისა და სასამართლო გადაწყვეტილებების აღსრულების ფონდი -3,0 ათ.ლარი;
* გენდერული თანასწორობის ხელშეწყობის ღონისძიებები-30,0 ათ.ლარი;
* ადგილობრივი თვითმმართველობის განხორციელებაში მოქალაქეთა მონაწილეობის მხარდაჭერა-20,0 ათ.ლარი;

მმართველობის ხარჯებში შრომის ანაზღაურების ფონდი 290 თანამშრომელზე განსაზღვრულია 9318,8 ათ ლარით (10%-იანი ზრდის გათვალისწინებით), აქვე „არაფინანსური აქტივების ზრდა“ მუხლი შეადგენს 2626,3 ათას ლარს, სადაც გარდა სხვა აქტივებისა გათვალისწინებულია ადმინისტრაციული დანიშნულების შენობის მშენებლობა.

საერთო ჯამში გადასახდელების 74,2 %-47590,8 ათ ლარი არის „ხარჯები“, 25,7 % -16446,5 ათ. ლარი არის „არაფინანსური აქტივების ზრდა“, 0,1% -62,7 ათ.ლარი არის „ვალდებულების კლება“.

**მარნეულის მუნიცპალიტეტის ბიუჯეტის ხარჯებისა და არაფინანსური აქტივების ზრდა ფუნქციონალურ ჭრილში**

* *საერთო დანიშნულების სახელმწიფო მომსახურება - 18444,1 ათასი ლარი;*
* *ეკონომიკური საქმიანობა - 9005,8ათასი ლარი;*
* *გარემოს დაცვა - 4665,0 ათასი ლარი;*
* *საბინაო-კომუნალური მეურნეობა - 9888,3 ათასი ლარი;*
* *დასვენება, კულტურა და რელიგია - 11762,3 ათასი ლარი;*
* *განათლება -7072,0 ათასი ლარი;*
* *სოციალური დაცვა - 3200,0 ათასი ლარი;*

**„მარნეულის მუნიციპალიტეტის 2025 წლის ბიუჯეტის დამტკიცების შესახებ“ დადგენილების პროექტთან ერთად წარმოდგენილია:**

1. მუნიციპალიტეტის პრიორიტეტების დოკუმენტი (2025-2028 წლები);
2. ინფორმაცია 2024 წლის 9 თვის შესრულების შესახებ;
3. ინფორმაციას ბიუჯეტით განსაზღვრული პროგრამების/ქვეპროგრამების, მათი მოსალოდნელი შედეგებისა და შესრულების შეფასების ინდიკატორების შესახებ;
4. კაპიტალური ბიუჯეტის დანართი;
5. ინფორმაცია მუნიციპალიტეტის მიერ დაფუძნებული ა(ა)იპ-ების და შ.პ.ს-ების შემოსულობების, გადასახდელების და ნაშთის ცვლილების შესახებ;

 **ბ) ბავშვის უფლებრივ მდგომარეობაზე კანონპროექტის ზეგავლენის შეფასება:**

 წლიური ბიუჯეტის პროექტი არ ანიჭებს ან ზღუდავს ბავშვთა უფლებრივ მდგომარეობას და ასახავს არსებული პოლიტიკის ფარგლებში განსახორციელებელი ღონისძიებების დასაფინანსებლად საჭირო რესურსებს პასუხისმგებელი მხარჯავი დაწესებულებების შესაბამის პროგრამულ კოდებში.

 **გ) დადგენილების ავტორი**

 მუნიციპალიტეტის საფინანსო-საბიუჯეტო სამსახური

 **დ) დადგენილების ინიციატორი**

 მუნიციპალიტეტის მერი